Federacia vojo 8

La federacia vojo 8 - germane Bundesstraße 8 - estas parto de reto de duarangaj interregionaj vojoj en Germanio, kiuj kompletigas la unuarangan reton de la germanaj aŭtovojoj. Ĝi vojas 689 kilometrojn tra la federaciaj landoj Nordrejn-Vestfalio, Rejnlando-Palatinato, Hesio kaj Bavario. La plej okcidenta punkto estas la komunumo Emmerich ĉe la limo al Nederlando kaj la plej orienta la komunumo Passau ĉe la limo al Aŭstrio. Gravaj urboj survojaj estas Duisburg, Duseldorfo, Kolonjo, Siegburg, Limburg, Bad Camberg, Frankfurto ĉe Majno, Aschaffenburg, Würzburg kaj Nurenbergo.

La federacia vojo 8 je granda parto sekvas la vojon de antikva komerca vojo, kiu nomiĝis Via Publica.

Kategorio:Transporto en Nordrejn-Vestfalio
Kategorio:Transporto en Rejnlando-Palatinato
Kategorio:Transporto en Hesio
Kategorio:Transporto en Bavario